**Forslag til vedtægtsændringer**

§7 Generalforsamling

Generalforsamlingen er kredsens højeste myndighed.

Ordinær generalforsamling afholdes hvert år i årets første kvartal, jf. Danmarks Lærerforenings vedtægters § 10 stk. 2.

**Stk. 2**

Der indkaldes ved opslag på skolerne **og på www.folkeskolen.dk´s kalender med mindst tre ugers varsel.**

Generalforsamlingen kan kun træffe beslutning om sager, der er optaget på dagsordenen.

Beslutninger træffes med almindeligt flertal.

§8 Ekstraordinær generalforsamling

Ekstraordinær generalforsamling afholdes, når kredsformanden eller styrelsen bestemmer det eller når mindst 10 % af kredsens almindelige medlemmer skriftligt kræver det og samtidig meddeler de emner, der kræves behandlet af generalforsamlingen. I sidstnævnte tilfælde skal generalforsamlingen afholdes senest 1 måned, skolernes lukningsperiode fraregnet, efter begæringen er modtaget af kredsformanden.

**Stk. 2**

Ekstraordinær generalforsamling indkaldes med angivelse af endelig dagsorden med mindst 7 dages varsel ved opslag på tjenestestederne, på kredskontoret **og på www.folkeskolens.dk´s kalender.**